**Geert Wilders** (født 1963) er en nederlandsk politiker (Partij voor de Vrijheid). Han er grunnlegger og leder av sitt parti. Wilders har vært medlem av Tweede Kamer siden 1998. Fra 1989 til 2004 var han medlem av Volkspartij voor Vrijheid en Democratie, og fra 2006 medlem av PVV.

Wilders har gjort seg til talsmann for å begrense innvandringen, spesielt fra ikke-vestlige land, og mot bygging av moskéer. Han har uttalt at han hater islam, men ikke har noe mot muslimer. Wilders omtales som høyreekstrem eller tilhørende ytre høyre.

Han ble i 2009 nektet innreise til Storbritannia, da han skulle vise sin film Fitna. Han ble i 2011 stilt for retten i Nederland for rasistiske utsagn, men ble frikjent.

Forhold til islam
-----------------

Wilders har måttet ha politibeskyttelse de siste årene, etter at den nederlandske filmskaperen Theo van Gogh ble skutt og drept på åpen gate i Amsterdam i november 2004.

Når det gjelder den økende muslimske befolkningen i Nederland, har Wilders sagt i 2007: «*Ta en spasertur nedover gaten og se hvordan dette går. Du føler at du ikke lenger bor i ditt eget land. Der er en kamp som pågår, og vi må beskytte oss. Før du vet om det, vil det være flere moskeer enn kirker!*»
Senere foreslo han at muslimer burde «*rive ut halvparten av Koranen hvis de ønsket å bli i Nederland*», fordi den inneholdt «*forferdelige ting*» og at Muhammed ville «*i disse dager bli jaktet ned som en terrorist*». Disse uttalelsene skapte sterke reaksjoner i muslimske land som Tunisia, Marokko og Saudi-Arabia.

Den 8. august 2007 uttrykte Wilders i et leserbrev i den nederlandske avisen *De Volkskrant* at Koranen, som han kaller en «fascistisk bok», bør forbys i Nederland slik som Adolf Hitlers *Mein Kampf*. Han sier at «Boken oppfordrer til hat og drap og har derfor ingen plass i vår rettsorden». Han skrev bl.a «*Det er mange kapitler i Koranen som oppfordrer muslimer til å undertrykke, forfølge og drepe kristne, jøder og ikke-troende, til å slå og voldta kvinner og etablere en islamsk stat med makt.*»

15. august 2007, fortalte en talsmann fra de nederlandske påtalemyndighetene at «*dusinvis med anmeldelser*» hadde blitt levert, og at de alle ble vurdert.

På grunn av sitt forhold til islam, uttalte rapperen Appa at han ikke ville brydd seg hvis Wilders ble skutt i hodet. Wilders anklaget ham så for dødstrusler, noe Appa benektet, og sa at han rett og slett ikke ville bry seg, og anklaget i tur Wilders for å komme med dødstrusler overfor muslimer. 
Wilders mottok også en rekke andre draps- og voldstrusler i etterkant av sine Koran-kommentarer.

### Film om Koranen

Geert Wilders planla å slippe en film om Koranen i løpet av 2008. Under en pressekonferanse i november 2007, sa Wilders: «*Filmen vil vise at Koranen er inspirasjon for intoleranse, mord og terror*». Det var på det tidspunktet uklart hvem som ville sende filmen, men Wilders ville sette en kopi på internett.

De nederlandske myndighetene forsøkte i lang tid å overtale Wilders om å la være å sende filmen i frykt for reaksjonene. Den syriske mullaen Ahmad Badr al-Din Hassoun uttalte bl.a at hvis Wilders ødelegger en Koran i sin film, vil det være som en krigserklæring. Filmen fikk navnet «Fitna» og ble først publisert i mars 2008. Den iranske justisministeren skrev brev til sin nederlandske motpart i februar 2008 og ba om at filmen måtte bli forbudt, da «*ytringsfrihet ikke måtte bli brukt som et skalkeskjul for å angripe moral og religiøse verdier*». Nederlands utenriksminister Maxime Verhagen ba i februar samme år om at Wilders ikke offentliggjorde filmen da den «*kunne sette nederlendere i fare over hele verden og skade Nederlands forretningsinteresser i muslimske land*». Nederlandske myndigheter hevet 6. mars samme år terrorberedskapen i landet til «betydelig», som en følge av den påventede premieren av filmen.

27. mars la Wilders sin omstridte og islamkritiske film «Fitna» ut på internett, trass i at en nederlandsk rett skulle vurdere hvorvidt filmen var lovlig. Filmen ble lagt ut på det britiske nettstedet LiveLeak.com, da ingen nederlandske tv-kanaler ville vise filmen. LiveLeak.com valgte dagen etter å fjerne filmen, grunnet alvorlige trusler mot egne ansatte i nettstedet.

Reaksjonen på filmen var sterke fra mange parter. FNs generalsekretær Ban Ki-moon fordømte filmen på det sterkeste og kalte den for «støtende anti-islamsk», mens flere muslimske land som Pakistan, Indonesia, Iran og Bangladesh protesterte sterkt mot filmen. Den danske tegneren Kurt Westergaard, som stod bak en av de mest kjente Muhammed-karikaturene varslet at han ville saksøke folkene bak filmen, da den hadde benyttet seg av hans tegninger uten tillatelse. Nederlandske selskaper varslet også at de vurderte å saksøke Wilders etter at de risikerte boikott som følge av den anti-islamske filmen.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Geert-Wilders, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 26. april 2014[Hentet fra Wikidata]
3. ↑   Roglo, Roglo person ID p=geert;n=wilders[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id wilders-geert[Hentet fra Wikidata]
5. 1 2 3   Internet Movie Database, IMDb-nummer nm1770894/bio[Hentet fra Wikidata]
6. 1 2   Geni.com[Hentet fra Wikidata]
7. 1 2   Parlement.com, Parlement.com-id vg09llkg6xvb, besøkt 25. april 2022[Hentet fra Wikidata]
8. ↑   www.kiesraad.nl[Hentet fra Wikidata]
9. ↑   www.kiesraad.nl, besøkt 24. oktober 2023[Hentet fra Wikidata]
10. ↑  «G. (Geert) Wilders». *www.parlement.com* **(nederlandsk)**. Besøkt 18. januar 2017.
11. ↑  'I don't hate Muslims. I hate Islam,' says Holland's rising political star, The Guardian
12. ↑  Willem Maas, "Citizenship and Immigrant Integration in the Netherlands," in Adam Luedtke (ed.), Migrants and Minorities: the European Response, Cambridge Scholars Publishing, 2010, ISBN 1-4438-2111-X, pp. 226-242
13. ↑  «'Hate' trial for far-right politician Geert Wilders». *The Independent* **(engelsk)**. 4. oktober 2010. Besøkt 18. januar 2017.
14. ↑  «Dutch far-right politician Geert Wilders arrives in Britain». *Telegraph.co.uk* **(engelsk)**. Besøkt 18. januar 2017.
15. ↑  Comiteau, Lauren (23. juni 2011). «Netherlands Islam: Wilders verdict stirs up debate». *BBC News* **(engelsk)**. Besøkt 18. januar 2017.
16. ↑
17. ↑  UK Border agency. «Brev til Wilders» (PDF). «The purpose of this letter is to infarm yau that the Secretary of State is of the view that your presence in the UK would pose a genuine, present and sufficiently serious threat to one of the fundamental interests of society. The Secretary of State is satisfied that your statements about Muslims and their beliefs, as expressed in your film Fitna and elsewnere. would threaten community harmony and therefore public security in the UK.»
18. ↑  «Geert Wilders steps up anti-Islam rhetoric». *Telegraph.co.uk* **(engelsk)**. Besøkt 18. januar 2017.
19. 1 2 3 4 5  Dagbladet: Koranen inspirer til mord og terror, presentert 22. januar 2008
20. 1 2  NRK: Vil forby Koranen, presentert 8. august 2007
21. ↑  Expatica: Wilders: get rid of half of Koran!, presentert 13. februar 2007
22. ↑  Expatica: Wilders refuses apology to Saudi Arabia, presentert 19. februar 2007
23. ↑  «Genoeg is genoeg: verbied de Koran». De Volkskrant. 8. august 2007. Besøkt 8. august 2007.
24. ↑  «Wilders: verbied de Koran, ook in moskee». De Volkskrant. 8. august 2007. Besøkt 8. august 2007.
25. ↑  radionetherlands.nl Arkivert 15. mars 2008 hos Wayback Machine.
26. ↑  «Aangiftes tegen Wilders stromen binnen» **(Hollandsk)**. Elsevier. 15. august 2007. Besøkt 15. august 2007.
27. ↑  Norge i Dag: Ny Muhammed-krise på trappene i Nederland? Arkivert 9. november 2012 hos Wayback Machine. presentert 20. februar 2007
28. ↑  BBC News: Iranians urge Dutch to ban film, 16. februar 2008
29. ↑  Dagbladet: Minister ber om at islam-kritisk film ikke vises, 29. februar 2008
30. ↑  BBC News: 'Substantial' Dutch terror risk, 6. mars 2008
31. 1 2  BBC News: Dutch MP posts Islam film on web, 27. mars 2008
32. ↑  Aftenposten: Islam-kritisk film lagt ut på internett, 27. mars 2008
33. ↑  VG: - Prisen for ytringsfrihet ble for høy, 28. mars 2008
34. ↑  BBC News: UN chief condemns anti-Islam film, 28. mars 2008
35. ↑  BBC News: Cartoonist to sue over Islam film, 28. mars 2008
36. ↑  Dagbladet: Vil saksøke «Fitna»-skaperen, 29. mars 2008

Eksterne lenker
---------------

* (nl) Offisielt nettsted Rediger på Wikidata

* (en) Geert Wilders – kategori av bilder, video eller lyd på Commons Rediger på Wikidata
* Groep Wilders/Party for Freedom
* Geert Wilders' film Fitna the Movie
* Geert Wilders
* «Nederlandske parlamentets side om Wilders». *Bakgrunnsinformasjon om karriere (nederlandsk)*. Besøkt 15. mars 2005.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |